section_heading: Životopis
paragraph_text: Zdenko Radelić rodio se u Mariboru 1954. godine. Osnovnu školu i gimnaziju pohađao je u Mariboru. Na Filozofskom fakultetu u Zagrebu završio je, 1979. godine, studij povijesti i sociologije. Magistrirao je 1989. godine s temom ''Jedinstveni sindikati Hrvatske 1944. – 1948., a doktorirao 1994. godine s temom Položaj snaga građanskog društva u Hrvatskoj 1945. – 1950. Nakon diplomiranja kratko vrijeme radio je u prosvjeti, a od 1982. godine radi u Institutu za historiju radničkog pokreta'' (danas Hrvatski institut za povijest) u Zagrebu. Od 1990. godine sudjelovao je u projektu "Uspostava partijskog monopola 1945. – 1952.". Danas surađuje na projektu "Društveni razvoj Hrvatske 1929. – 1971." i voditelj je projekta "Stvaranje Republike Hrvatske i Domovinski rat (1990. – 1995. – 1998.)".